Oppgaver til PC-lab 4
1. Datasettet ESS-Norge inneholder en serie variabler om ulike former for politisk deltakelse, f.eks. stemmegiving, direkte kontakt med politikere osv. Finn disse variablene i datasettet og be SPSS lage krysstabeller mellom kjønn og hver av disse variablene. Prosentuer tabellene riktig med tanke på hva som er avhengig og uavhengig variabel. Be SPSS beregne Chi-kvadratet for hver tabell og benytt Chi-fordelingstabellen i læreboken til å signifikansteste resultatene. Hvilke av sammenhengene er signifikante på .05-nivå?
2. Finn også styrken på sammenhengen ved hjelp av relevante korrelasjonsmål (med utgangspunkt i variablenes målenivå). Formuler en tolkning av resultatene.

3. Aldersvariabelen i datasettet er oppgitt i år og egner seg derfor dårlig for krysstabellanalyse. Bruk Recode i SPSS til å lage en ny aldersvariabel der utvalget deles inn i f.eks. 5 aldersgrupper. Hvilke sammenheng forventer du å finne mellom variabelen ”Politisk interesse” og alder. Lag tabellen, signifikanstest resultatet og beregn relevante korrelasjonsmål. Ble resultatet slik du forventet?
4. Lag tilsvarende bivariate tabeller mellom ”Politisk interesse” og andre relevante bakgrunnsvariabler i datasettet. Tenk gjennom hva du forventer å finne før du lager hver tabell. Husk signifikanstest og korrelasjonsmål.

5. Ta utgangspunkt i noen av de bivariate tabellene du laget under punkt 4 og kontroller for variabelen kjønn (TIPS: Bruk Select cases til først å velge ut mennene og deretter kvinnene). Etter hver Select-operasjon kjører du bivariate tabeller med korrelasjonsmål slik du gjorde under punkt 4. Hvordan påvirker kontrollen for 3.variabelen kjønn de opprinnelige sammenhengene. Formuler en tolkning av resultatene.
6. Velg ut et av eksemplene under 5 og kjør ut de bivariate korrelasjonene mellom de tre variablene. Beregn deretter den partielle korrelasjonen (kontrollert for kjønn) ved hjelp av formelen på side 223 i læreboken. Denne kan beregnes for hånd.
